Isten hozott! – beszélgetéstémák

„A legtöbb vallás előírja az idegenek befogadását és megsegítését.” – Mit gondolsz, miért? Tudsz példát mondani? A Biblia szerint Jézus egy akolban, állatok között született, mert a vajúdó Máriát és Józsefet senki nem fogadta be Betlehemben. Mit gondolsz erről? Mire tanít minket a bibliai történet?

„A vendéglátás mára elveszítette eredeti jelentését. Idegeneknek ma már nem nyitjuk meg otthonunkat.” – Mit gondolsz, mi ennek az oka? Miért változtak meg a vendéglátási szokások? Az ókori Rómában, a görög városállamokban a vendégjog a jogrend része volt, manapság azonban nem létezik. Mi lehet ennek az oka?

„A vendéglátás üzleti tevékenységgé alakult.” – Milyen változásokat hozott ez magával? Voltál már szállodában, panzióban, turistaházban, ahol fizetni kellett a vemdégeskedésért? Hogyan érezted magad? Ha lenne egy szállodád / panziód / turistaházad mire figyelnél, mit tennél, hogy a vendégeid szívesen szálljanak meg nálad? Faluhelyen sokan foglalkoznak szobák kiadásával. Mit gondolsz, mire kell ügyelni?